CELEX: 62013TN0200
Language: lv
Date: 2013-04-09 00:00:00
Title: Lieta T-200/13 P: Apelācijas sūdzība, ko par Civildienesta tiesas 2013. gada 30. janvāra spriedumu lietā F-20/06 RENV De Luca /Komisija 2013. gada 9. aprīlī iesniedza Patrizia De Luca

15.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 171/32
            
         Apelācijas sūdzība, ko par Civildienesta tiesas 2013. gada 30. janvāra spriedumu lietā F-20/06 RENV De Luca/Komisija 2013. gada 9. aprīlī iesniedza Patrizia De Luca
   
   (Lieta T-200/13 P)
   2013/C 171/61
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Patrizia De Luca (Brisele, Beļģija) (pārstāvji — S. Orlandi un J.-N. Louis, avocats)
   
      Pārējās lietas dalībnieces: Eiropas Savienības Padome un Eiropas Komisija
   
      Prasījumi
   
   Apelācijas sūdzības iesniedzējas prasījumi Vispārējai tiesai ir šādi:
   
               —
            
            
               atzīt un nospriest, ka
               
                           —
                        
                        
                           Eiropas Savienības Civildienesta tiesas (trešā palāta) 2013. gada 30. janvāra spriedums lietā F-20/06 RENV De Luca/Komisija (Krājumā vēl nav publicēts) tiek atcelts;
                        
                     
         
               —
            
            
               pieņemot lēmumu atbilstoši jaunajiem noteikumiem,
            
         
               —
            
            
               atzīt un nospriest, ka
               
                           —
                        
                        
                           Eiropas Komisijas 2005. gada 23. februāra lēmums iecelt apelācijas sūdzības iesniedzēju administratores amatā tiek atcelts tiktāl, ciktāl viņa ir klasificēta A*9 pakāpes 2. līmenī;
                        
                     
         
               —
            
            
               piespriest Komisijai atlīdzināt tiesāšanās izdevumus abās instancēs.
            
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzēja izvirza vairākus iebildumus saistībā ar kļūdām tiesību piemērošanā.
   
               1)
            
            
               Pirmais iebildums attiecas uz to, ka, interpretējot Vispārējās tiesas 2011. gada 14. decembra spriedumu lietā T-563/10 P De Luca/Komisija tādējādi, ka apstrīdētā lēmuma likumības pārbaude pirmajā instancē esot attiekusies tikai uz darbā pieņemšanas noteikumu analoģiskas piemērošanas sekām, CDT neesot ņēmusi vērā noteikumu, kas ir piemērojami normālas karjeras attīstības jomā, prioritāti.
            
         
               2)
            
            
               Otrais iebildums attiecas uz to, ka CDT esot secinājusi, ka Eiropas Savienības Civildienesta noteikumu XIII pielikuma 12. panta 3. punktu varot likumīgi piemērot pēc analoģijas, jo esot konstatēts, ka tas neizraisot apelācijas sūdzības iesniedzējai nekādas priekšrocības karjeras ziņā un ka ierobežotās priekšrocības atalgojuma ziņā ar laiku pazudīšot.
            
         
               3)
            
            
               Trešais iebildums attiecas uz to, ka, pārbaudot Civildienesta noteikumu XIII pielikuma 12. panta 3. punkta likumību un tā analoģisko piemērošanu apelācijas sūdzības iesniedzējai, CDT neesot ņēmusi vērā vienlīdzīgas attieksmes principu un principu par tiesībām veidot karjeru.
            
         
               4)
            
            
               Ceturtais iebildums attiecas uz to, ka CDT esot jāpārbauda, un nevis apelācijas sūdzības iesniedzējai jāpierāda Civildienesta noteikumu XIII pielikuma 12. panta 3. punkta piemērošanas acīmredzami neatbilstošais raksturs.
            
         
               5)
            
            
               Piektais iebildums attiecas uz to, ka CDT esot nekavējoties, bez padziļinātas pārbaudes noraidījusi apelācijas sūdzības iesniedzējas argumentu saistībā ar vienlīdzīgas attieksmes neievērošanu, kura izriet no tā, ka, neņemot vērā Civildienesta noteikumos izdarītos grozījumus, ierēdņu tiesības tikt paaugstinātiem amatā saskaņā ar Civildienesta noteikumu 45. pantu esot saglabātas, tomēr Civildienesta noteikumu XIII pielikuma 12. panta 3. punkta piemērošanas dēļ apelācijas sūdzības iesniedzēja tās esot zaudējusi.